Minstens 12 skoliere beseer tydens KZN-ongeluk(Foto verskaf deur Emer-G-Med) Minstens 12 skoliere is Vrydagmiddag beseer in ŉ ongeluk op die N2-suid naby die ou Durban-lughawe. Paramedici is omstreeks 15:00 na die toneel ontbied. “ŉ Ligte afleweringsvoertuig en ŉ minibus-taxi was in die ongeluk betrokke,” sê Emer-G-Med in ŉ verklaring. “Die kinders het geringe tot matige beserings opgedoen. Een volwassene het matige beserings opgedoen.” Die beseerde persone is op die toneel gestabiliseer voor hulle na nabygeleë hospitale geneem is. (Foto verskaf deur Emer-G-Med)